SREDOGORJE

Sredogorje je hribovit svet do višine gozdne meje, v Srednji Evropi približno do 1500 m nadmorske višine in do 1000 m relativne višine nad vznožjem. Značilne reliefne oblike so zaobljeni vrhovi in planote ter nasute kotline in doline, ki jih je intenzivno preoblikovalo delovanje tekoče vode, padavin, vetra in zunanjih sil. Med Alpami in sredogorjem je pas nižjih uravnanih planot, kot sta Švabska-Bavarska in Češko-Moravska planota.

NARAVNA BOGASTAVA SREDOGORJA

* Osrednji del Evrope pokrivajo sredogorja (Nemško sredogorje, Češki masiv, Francosko sredogorje, …). Planote teh sredogorij predstavljajo prehod med goratim jugom in prostranimi nižinami severa in vzhoda.
* Zgrajena so  iz magmatskih in metamorfnih kamenin , ki so se zadnjič  nagubale v karbonu.
* Morski zalivi  so takrat  preplavljali njihova obrobja  in le­ti so zato zapustili bogate sloje črnega premoga
* Kasneje so se čez te stare grude marsikje usedle široke ne nagubane skladovnice mezozoiskih peščenjakov, ki so jih zunanji procesi večkrat uravnali , vse dokler jih niso

zajela mlajša navpična premikanja ter jih razkosala v zmes grud, kotlin in tektonskih jarkov.

* Tako  so nastala sredogorja  s planotami, v  katere  so  se  dokaj globoko  zajedle reke, ki so ponekod izoblikovale precej zavite rečne doline.
* Ponekod so v okviru višjih sredogorskih gub zaostala široka območja nižjih planot (Češkomoravska planota), marsikje pa so se med njimi vdrli široki in dolgi,danes prometno pomembni tektonski jarki (dolina Rena).
* Sredogorski svet Srednje Evrope je bil prvotno poraščen z listnatimi ter v višjih predelih pa z iglastimi gozdovi.